ЯШРЯФИ СЯРХАН 
ДЯРС

- Ки бязне воте, ым кон щярфе? – мияллим гярдонядя бырнийя “Н” щярфи бя яьлон нцшо дойдя. Синифядя 5-6 яьыл бо жявоб дой ыштя дасти рост кардедя. 
Мияллим: 
-	Ты бывот, чымы баля.
- Мияллим, яв “Н” щярфе. Жо шогирдонян – Мящяммяд, Яли, Щцсейн, Ящмяд, Шакир, Зылфи – щямон жявоби бя мияллими дойдян.
Мияллим:
 -Ящсян, чымы балон! Шымя дцз вотедон. Ыся ки гыляй сыхан воте бязне, чяй иминжи щярф “Н” быбу? Иъян 3-4 шогирд ыштя дасти дыроз кардедя.
Мияллим:
-	Салещ, ты бывот.
-	Надир.
-	Рыфолла, ты бывот.
-	Няргиз.
-	Зейняб, ты бывот.
-	Няьи.
-	Солмаз, ты бывот.
-	Няггол.
Ве ьяшянг. Ящсян бяшмя! Ыся ки бямы воте бязне, “няггол” чиче? “Няггол” бя чичи вотедян?
-	Мияллим, “няггол” бя одями вотедян.
-	Бя кон одями “няггол” вотедян?
-	Мияллим, бя ве сыхан кардя кяси “няггол” вотедян.
-	Щяни бя кон одями “няггол” вотедян?
-	Мияллим, бя ыштяни тариф кардя кяси “няггол” вотедян.
Мияллим:
-	Яла, яла, чымы балон! Ыся бямы бывотянян, шымянядя ки нягголыш виндя?
-	Мияллим, мы. Чямя куъядя гыляй дохтур щысте. Чямя куъядя бяй “няггол” вотедян.
-	Мияллим, чямя щамсуядя гылей ъен щысте. Чымы няня бяй “няггол” вотедя.
-	Мияллим, чямя гыляй мияллимя щамсуямон щесте. Яв чямя кяй омейядя яння гяп ъяйдя!.. Ды гяп ъяй си бедяни. Яв шебяпешт чымы бобо вотедя: -“Зя, ын нягголи чямя ся-гушыш барде. Инсон чянядя щядяр-пядяр гяп бяъе”? – вотейядя, яьлон сыредян.
Мияллим:
-	Фцзули, ты чич воте пидя? Бовот.
-	Мияллим, чымы пя вотедя ки, еся “нягголон” ве бян. Ян йоля “нягголон” рящбяронин. Яв вотедя ки, нягголяти чявонку бямя оваштя. Мияллим, чымы пя дцз вотедя? – вотейядя, занг гынедя. Мияллим ды яьлон синифядя бешедя...
20. 12. 2000.